Infosalut - L'Hospital Son Llàtzer presenta l'estudi clínic amb el projecte Play for Health (P4H)\nArticle anterior Ús del correu electrònic i perills que implica\nArticle següent L'Hospital Mateu Orfila introdueix una nova tècnica per detectar el gangli sentinella\nPer aplicar el projecte PH4 als pacients que estan en una fase precoç de la malaltia de Parkinson, en primer lloc se'ls prepara al mateix centre hospitalari perquè es familiaritzin amb el funcionament de la plataforma. El pacient ha d'emprar un codi d'usuari des de casa seva per identificar-se i fer possible que l'Hospital pugui fer-li un seguiment adequat, amb la qual cosa millora l'eficàcia del tractament. Els especialistes programen una sèrie d'exercicis individualitzats —vinculats als videojocs— que s'aniran modificant i adaptant depenent de l'evolució del pacient.\nDins l'oferta de videojocs que pot emprar el pacient n'hi ha per treballar la capacitat de reacció, la memòria a curt i a mitjan termini, l'atenció, les habilitats visoespacials per representar, analitzar i manipular un objecte mentalment, l'equilibri o la mobilitat general, entre d'altres.\nEls avantatges principals del projecte P4H són l'estalvi de desplaçaments innecessaris als pacients, l'adaptació i l'evolució dels tractaments a les seves característiques, la millora de l'adhesió i de l'acceptació al tractament i també de la seva qualitat de vida. A més, s'incrementa el protagonisme dels pacients en els seus processos de rehabilitació i l'aprofitament dels recursos sanitaris.\nL'aplicació del projecte P4H a aquest tipus de pacients ha estat desenvolupada per un equip liderat per la cap del Servei de Rehabilitació de Son Llàtzer, Maria Àngels Farreny; la cap del Servei de Neurologia, Ana Espino, i el responsable del projecte a la Fundació BIT, Xisco Tous. La resta de l'equip està format per la metgessa Carmen Buen; la coordinadora de Fisioteràpia, Petra Vidal, i els terapeutes ocupacionals Begoña Llano, Jacobo Picardo i Eva Ponce.\nActualment el projecte P4H es finança amb el pressupost de la Direcció General d'Innovació i Recerca del Govern de les Illes Balears; tanmateix, en els anteriors anys ha rebut suport econòmic del Ministeri d'Indústria, Turisme i Comerç per mitjà del Plan Avanza, i també del Setè Programa Marc de la Unió Europea.\nL'eficiència de la telerehabilitació en el sistema sanitari\nEl projecte P4H és fruit de deu anys d'experiència i col•laboració entre el Servei de Rehabilitació de Son Llàtzer i la Fundació BIT en l'àrea especialitzada en l'aplicació a la salut de les tecnologies de la informació i la comunicació.\nDurant els anys 2014 i 2015, 203 pacients varen aprofitar la tecnologia de P4H als diferents hospitals de Mallorca, amb un total acumulat de 2.489 sessions, 206 de les quals es varen fer des del domicili dels pacients. Durant l'any 2015, la plataforma es va estendre a tots els hospitals de Mallorca i a partir del mes d'abril de l'any passat els primers pacients varen començar a utilitzar-la des de casa seva. També s'està implantant a residències d'ancians.\nCal recordar que des de l'any 2008 el Govern treballa en aquest tipus de tecnologia, que permet reutilitzar-la per a altres malalties que impliquin un servei de telemonitoratge o altres modalitats de rehabilitació, com ara la cardíaca. Així doncs, a banda d'aplicar-la als casos de malaltia de Parkinson, durant tots aquests anys també s'ha utilitzat P4H amb pacients d'ictus i d'esclerosi múltiple, per a la rehabilitació de persones grans i amb persones amb alguna discapacitat. Fins i tot es pot estendre'n la utilització a altres àmbits, com ara l'educació.\n[Font: Hospital Son Llàtzer. 17/02/2016]


El SOC no ha pagat la pròrroga dels subsidis d'aturats de llarga durada | L'Accent - Informació i comunicació popular dels Països Catalans\nEscrit per Redacció València Publicat el 14/08/2012\nNova escanyada contra les persones més desafavorides econòmicament. Segons han informat diversos afectats a L’ACCENT, el Servei d’Ocupació de Catalunya encara no havia abonat a principis d’agost els 390 euros de la paga per a aturats de llarga durada que com a molt tard el 25 de cada mes abona als seus beneficiaris. Aquesta paga és la que es dóna als aturats que ja han esgotat la paga dels 426 euros i no han pogut obtenir una feina, prorrogant sis mesos un subsidi de 390 euros. Aquest subsidi el paga l’estat a través de l’INEM, però la gestió del pagament va a càrrec del SOC.\nUn dels afectats, s’ha dirigit al SOC del carrer Dante de Barcelona a demanar per quins motius no havia cobrat els 390 euros. Personal del SOC l’ha informat que cap dels beneficiaris havia cobrat la paga, que ells no en sabien els motius i que l’única cosa que sabien era que, amb sort, cobrarien cap a finals d’agost. Posteriorment, en una altra visita per a reclamar, el van informar que els pagaments es realitzarien abans del 15 d’agost.\nL’afectat explicava a L’ACCENT el problema que suposa als beneficiaris d’aquesta paga no cobrar-la a temps. “Aquests diners són molt necessaris per a nosaltres, ja que són l’únic ingrés que tenim. Les factures d’aigua o de llum s’han de pagar, i comptem amb aquests diners per a fer-ho. No cobrar aquests diners suposa deixar a deure factures de subministres, entrant en l’espiral de la morositat. És una paga de subsistència per a aquells que no tenim pràcticament cap altre mitjà”.\nDesprés de consultar fonts vinculades al Departament de Treball, L’ACCENT ha pogut confirmar que els afectats encara no havien cobrat aquest subsidi, i que tots els mesos anteriors s’havia cobrat com a molt tard el 25, fet que ja ha generat diverses reclamació a les OTG. Les mateixes fonts també han explicat que diferir aquests pagaments és legalment possible perquè, en comptes de tenir la condició de prestació o subsidi d’atur -fet que obligaria a complir uns terminis de pagament-, tenen la condició jurídica de subvenció, no subjecta a un calendari mensual de pagament. D’altra banda, el pagament d’aquest subsidi ha topat amb dificultats tècniques degut a un sistema de pagament incapaç d’absorbir l’alta demanda que genera la crisi. Tot i així, aquestes fonts no han pogut confirmar quan es cobraria aquesta paga.\nEtiquetes: atur, retallades Categoria: Economia Visualitzacions: 1381\nEl nou ERO temporal de la Ford d’Almussafes enfronta els sindicats\nNova jornada de mobilitzacions en solidaritat a la vaga indefinida de la #ResistènciaMovistar


El 6 d’octubre es coneixerà l'obra guanyadora del concurs de novel·la curta Celler de Lletres | RTVVilafranca\nEl 6 d’octubre es coneixerà l’obra guanyadora del concurs de novel·la curta Celler de Lletres\nLa segona edició d’aquest concurs arriba a la seva recta final, organitzat per la biblioteca Ramon Bosch de Noya de Sant Sadurní.\nEl mes de gener es van fer públiques les bases del 2n Premi de Novel·la Curta Celler de Lletres, una convocatòria de certamen literari organitzada per la Biblioteca Municipal Ramon Bosch de Noya que té com a objectiu el suport a la creació literària per a joves i adults que sigui de qualitat i a la vegada generar contingut de ficció relacionat amb el món de la vinya, el vi i el cava, donat el buit en el mercat d’aquest tipus de novel·les.\nTal com regeixen les bases, el jurat està format per membres del Club de Lectura “Celler de Lletres” i de la regidoria de Cultura. El passat 20 de setembre es va reunir el Jurat per a deliberar quina seria l’obra guanyadora i ja tenen resultat final, que es farà públic el dijous 6 d’octubre a les 8 del vespre a la Biblioteca en el marc del cicle d’activitats Biblioteques amb D.O.\nEl premi consisteix en l’edició de l’obra guanyadora sota el segell de l’editorial Meteora, amb qui la persona guanyadora signarà el corresponent contracte d’edició. L’autor o autora també rebrà 25 exemplars del llibre editat i un lot de productes locals. Els membres del Jurat destaquen la diversitat d’estils i arguments de les obres presentades que fan que la segona edició del certamen, dedicat a la literatura de ficció amb temàtica vitivinícola, s’encamini amb pas ferm cap a un premi literari de llarg recorregut.\nCeller de lletres, concurs literari, novel·la, Sant Sadurní


L'Ajuntament activa una sèrie d'actuacions davant l'arribada del fred — Ajuntament de Tarragona\nEsteu aquí: Inici › La ciutat › Notícies › Notícies 2009 › L'Ajuntament activa una sèrie d'actuacions davant l'arribada del fred\nL'Ajuntament activa una sèrie d'actuacions davant l'arribada del fred\nServeis Socials i Guàrdia Urbana es coordinaran per atendre els transeünts que estiguin al carrer\nLa consellera de Comunicació, Participació i Societat de la Informació, Begoña Floria, va fer una roda de premsa el dilluns 17 de desembre per informar de les actuacions municipals previstes per combatre les principals problemàtiques amb l'arribada del fred. D’aquesta manera, s’han activat tots els sistemes de protocol de la Guàrdia Urbana, Protecció Civil, Brigada Municipal i Serveis Socials i s’han acordat una sèrie d’actuacions.\nEn primer lloc s’ha activat el protocol entre l’Institut Municipal de Serveis Socials i la Guàrdia Urbana, per atendre els transeünts durant l’onada de fred i poder-los traslladar a la Casa del Transeunt o a una Pensió, en cas d’estar tancada –de nit- o plena; i que consisteix en la incorporació de la figura d’un integrador social que farà d’enllaç entre la Guàrdia Urbana i Serveis Socials, qui ja té un programa establert amb Càrites i la Fundació Bona nit per atendre les persones sense sostre.\nAquesta actuació vol ser la resposta a una més gran coordinació i treball en equip, que el nou equip de govern considera com una prioritat i que des de l’Àrea de Serveis a la Persona s’ha volgut millorar, amb una persona que treballa habitualment al carrer i que serà part activa d’aquesta tasca, per evitar situacions de risc.\nD’altra banda també s’han establert dues mesures més, com són el tancament dels sistems de rec per evitar gelades i la previsió de sal suficient en cas de nevada. Aquesta reserva és a la seu de Fomento de Construcciones y Contratas, al Polígon Riu Clar.


Foment del Treball: primera victòria de Joan Rigol · Tribuna.cat\nDijous, 26 de setembre del 2013 | 18:37\nFoment del Treball: primera victòria de Joan Rigol\nFoment Del Treball, Primera, Victòria, Joan Rigol, Joaquim Gay De Montellà\nLa intensa campanya de trucades a diferents empresaris catalans feta per un atrotinat cap de l'Estat abans de l'operació de maluc amb l'objectiu de demanar-los la seva desvinculació a qualsevol operació política que sigui favorable al dret a decidir no ha aconseguit doblegar l'àmplia majoria d'empresaris a favor del procés. Aquests, veient el pacífic i responsable camí que ha emprès Catalunya, han entès que no poden oposar-s'hi.\nAquesta setmana els empresaris de Foment del Treball han trobat una catifa vermella que, estesa de manera intel·ligent per l'expresident del Parlament, Joan Rigol, els ha permès de sumar-se al Pacte Nacional pel Dret a Decidir. El document, elaborat pel mateix Rigol, permet al poble català d'excercir el dret a decidir d'una forma plural.\nD'aquesta manera, l'assemblea de la junta de Foment del Treball ha donat aquesta setmana el seu sí al full de ruta del dret a decidir d'una manera unitària i sense cap veu discordant. Foment ha mantingut també el posicionament favorable al pacte fiscal que podria ser una via per a resoldre la situació de Catalunya.\nEl president de Foment, Joaquim Gay de Montellà, ha salvat d'aquesta manera les dificultats d'una gran majoria d'empresaris dins de Foment que volien anar més enllà i volien sumar-se al Pacte Nacional pel Dret a Decidir i també d'una minoria al si del Foment que adoptaven l'actitud radical de no voler ni sentir-ne parlar. El Foment del Treball, doncs, ha subscrit el manifest de Rigol potser sense entusiasme però intentant, això sí, cohesionar l'entitat.\nL'unionisme es reunirà la setmana vinent per a redissenyar l'estratègia contra el sobiranisme: els seus arguments han quedat desautoritzats"\nLa importància del posicionament de Foment l'ha constat la delegració del govern de l'Estat, el PP i les clavegueres de l'Estat, els quals ahir a la nit van reunir-se fins a altes hores i amb cares llargues. De la reunió urgent d'aquests se n'extreu que l'actitud dels empresaris ha reforçat el president Mas a poques hores de la celebració, al Parlament, del debat de política general. Foment també ha desmuntat, amb el seu posicionament, un dels arguments estrella del PP en aquest debat, el qual pretenia tenir els empresaris al seu favor i alhora a la contra de Mas.\nDavant d'aquesta situació l'unionisme i els aparells de l'Estat pensen reunir-se la setmana vinent per a redissenyar la política i l'estratègia contra el sobiranisme, tot essent conscients que han quedat desautoritzats la majoria dels arguments de la seva campanya fins ara endegada. També preocupa als sectors més responsables i democràtics de l'unionisme la possible deriva del 12 d'octubre cap a una jornada protagonitzada per l'extrema dreta franquista o nazi.\nNou capítol en les desavinences entre Foment del Treball i la Cecot\nCreix la tensió entre Foment del Treball i la Cecot\nAlguna cosa es mou a l'empresariat català després del 27-S\nTresserras: "Només la victòria política de l'independentisme català pot provocar un canvi d'escenari radical"\nKobane: victòria de la guerrilla kurda


Sancions. Agència Catalana de l'Aigua\nL’Agència Catalana de l’Aigua exerceix la potestat sancionadora en el cas d’infraccions previstes al Text refós de la Llei d’aigües, a la Llei de costes en allò que es refereix a abocaments de terra a mar, i al Text refós de la legislació en matèria d’aigües a Catalunya.\nLes infraccions tipificades en aquestes normes es refereixen, bàsicament, a l’incompliment de les condicions fixades als títols administratius com concessions, autoritzacions i declaracions responsables, així com a l’exercici d’actuacions sense el títol corresponent quan sigui necessari, o la causació de danys al medi o a les obres hidràuliques. Les conductes més freqüents objecte de sanció estan constituïdes per abocaments inadequats, captacions d’aigua sense ajustar-se a les condicions legals o obres i altres actuacions en el domini públic hidràulic i les seves zones de servitud i policia sense el títol corresponent o amb incompliment de les condicions fixades.\nEn funció de la gravetat de la infracció comesa, les sancions poden atènyer imports de fins a 1.000.000 d’euros infraccions relacionades amb el domini públic hidràulic (TRLA), fins a 150.000 euros en les que afectin sistemes públics de sanejament (TRLMAC), i fins a 300.000 euros per abocaments d’aigües residuals a mar (LC).\nL’Agència Catalana de l’Aigua és competent per la tramitació íntegra dels expedients en el cas d’abocaments a mar o serveis públics de sanejament, i per infraccions relacionades amb el domini públic hidràulic a les conques internes de Catalunya; no obstant, en funció de la gravetat de la infracció l’autoritat competent per resoldre pot ser el Conseller o Consellera de Territori i Sostenibilitat o el Consell Executiu de la Generalitat de Catalunya. En infraccions relacionades amb el domini públic hidràulic en conques intercomunitàries, l’Agència Catalana de l’Aigua instrueix els procediments, que, també en funció de la gravetat, són resolts pels Organismes de conca, pel Ministre o la Ministra d’Agricultura, Pesca, Alimentació i Medi Ambient o pel Consell de Ministres.\nA més de les sancions que corresponguin, els infractors estan obligats a reposar les coses al seu estat original o a indemnitzar els danys causats, quan la reposició no sigui possible.\nEl règim sancionador en matèria d’aigües\nText refós de la Llei d’aigües\nInfraccions previstes a l’art. 116.3 TRLA\nLes infraccions es qualifiquen de lleus, menys greus, greus o molt greus en funció dels criteris establerts pels articles 315, 316 i 317 del RDPH. Que poden ser:\naccions que causin danys a béns del domini públic hidràulic i a les obres hidràuliques.\nderivació d’aigua de les seves lleres i enllumenament d’aigües subterrànies sense concessió o autorització, quan calgui.\nincompliment de condicions de concessions i autoritzacions, sens perjudici de llur caducitat, revocació o suspensió d. execució sense autorització d’obres, treballs, sembres o plantacions en lleres públiques o zones subjectes legalment a alguna limitació d’ús.\ninvasió, ocupació o extracció d’àrids de les lleres sense autorització\nabocaments que puguin deteriorar la qualitat de l’aigua o les condicions de desguàs de la llera receptora, efectuats sense autorització.\nincompliment de les prohibicions establertes a la llei d’aigües o omissió dels actes a què obliga\nobertura de pous i instal·lació en ells d’instruments per a l’extracció d’aigua subterrània sense concessió o autorització de l’organisme de conca per a l’extracció de l’aigua.\nInfraccions lleus (art 315 RDPH) – fins a 10.000€\nLes accions o omissions que causin danys a béns del domini públic hidràulic, sempre que la seva valoració no superi els 3.000 euros.\nL’incompliment de les condicions imposades a les concessions i autoritzacions administratives a què es refereix el Text refós de la Llei d’aigües, en els supòsits que no donin lloc a llur caducitat o revocació.\nL’execució sense la deguda autorització administrativa o sense la presentació de la corresponent declaració responsable d’obres, treballs, sembres o plantacions en les lleres públiques o zones subjectes legalment a algun tipus de limitació en el seu ús, en els supòsits en què no es derivin danys al domini públic hidràulic, o, en el cas que se’n derivin, que no siguin superiors a 3.000 euros.\nLa invasió o l’ocupació de les lleres o l’extracció d’àrids en elles sense la corresponent autorització, quan no es derivin danys al domini públic o, en cas que se’n derivin, no siguin superiors a 3.000 euros.\nEl dany a les obres hidràuliques o plantacions i la sostracció i danys a materials aplegats per a la seva construcció, conservació, neteja i esporgat en els supòsits que la valoració d’aquests danys o el valor del que s’hagi sostret no superi els 3.000 euros.\nLa tala d’arbres, branques, arrels o arbustos en lleres, riberes o marges sotmesos a règim de policia sense autorització administrativa.\nEl creuament de canals o lleres, en lloc no autoritzat, per persones, bestiar o vehicles.\nLa desobediència a les ordres o requeriment de funcionaris de l’organisme dels serveis de l’organisme de conca en l’exercici de les funcions que té conferides per llei.\nL’incompliment de qualsevol prohibició establerta a la Llei d’aigües i en el Reglament del domini públic hidràulic, o l’omissió d’actes a què obliguen, sempre que no estiguin considerades com infraccions menys greus, greus o molt greus.\nL’exercici d’un ús comú especial sense la presentació prèvia de la declaració responsable o incomplint les condicions imposades per l’autoritat administrativa per garantir la compatibilitat d’aquell ús amb el domini públic.\nLa inexactitud o omissió de caràcter essencial en les dades, manifestacions o documents que s’incorporin o acompanyin la declaració responsable.\nEls abocaments efectuats sense autorització o a que incompleixin les condicions en què han estat autoritzats, així com altres actuacions susceptibles de contaminar les aigües continentals, o qualsevol altre element del domini públic hidràulic, o d’alterar les condicions de desguàs de la llera receptora, quan els danys que se’n derivin no siguin superiors a 3.000 euros.\nLa derivació d’aigües de les seves lleres i l’enllumenament d’aigües subterrànies sense la corresponent concessió o autorització quan calgui, i en els casos en què s’incompleixin les condicions imposades a l’autorització o concessió o els requisits exigits per a l’exercici del dret als usos privatius per disposició legal quan els danys derivats pel domini públic no siguin superiors a 3.000 euros.\nInfraccions menys greus (316 RDPH) – Entre 10.000,01 i 50.000€\nLes accions o omissions que causin danys a béns del domini públic hidràulic, sempre que la seva valoració estigui compresa entre 3.000,01 i 15.000 euros.\nL’incompliment de les condicions imposades a les concessions i autoritzacions administratives en els supòsits que hi hagués lloc a la declaració de la seva caducitat o revocació.\nLa derivació d’aigües de les seves lleres i l’enllumenament d’aigües subterrànies sense la corresponent concessió o autorització quan calgui, i en els casos en què s’incompleixin les condicions imposades a l’autorització o concessió o els requisits exigits per a l’exercici del dret als usos privatius per disposició legal quan els danys derivats pel domini públic estiguin compresos entre 3.000,01 i 15.000 euros, o hagués estat sancionat prèviament per aquesta conducta; així com la realització de treballs o manteniment de qualsevol mitjà que facin presumir la continuació de la captació abusiva de les mateixes, sempre que, en aquests darrers supòsits, existeixi requeriment previ de l’organisme de conca en contrari.\nL’execució sense la deguda autorització administrativa o sense la presentació de la corresponent declaració responsable d’obres, treballs, sembres o plantacions en les lleres públiques o zones subjectes legalment a algun tipus de limitació en el seu ús, en els supòsits en què de produir-se danys al domini públic hidràulic, llur valoració estigui compresa entre 3.000,01 i 15.000 euros.\nLa invasió o l’ocupació de les lleres o l’extracció d’àrids en elles sense la corresponent autorització, quan se’n derivin danys compresos entre 3.000,01 i 15.000 euros.\nEl dany a les obres hidràuliques o plantacions i la sostracció i danys a materials aplegats per a la seva construcció, conservació, neteja i esporgat en els supòsits que la valoració d’aquests danys o el valor del que s’hagi sostret estigui compresa entre 3.000,01 i 15.000 euros.\nEls abocaments efectuats sense autorització o a que incompleixin les condicions en què han estat autoritzats, així com altres actuacions susceptibles de contaminar les aigües continentals, o qualsevol altre element del domini públic hidràulic, o d’alterar les condicions de desguàs de la llera receptora, quan els danys que se’n derivin estiguin compresos entre 3.000,01 i 15.000 euros.\nLa falsedat en les dades, manifestacions o documents que s’incorporin o acompanyin la declaració responsable.\nInfraccions greus o molt greus\nSón infraccions greus o molt greus les anteriors quan la valoració de danys superi els 15.000,01 i els 150.000,01 euros, respectivament, o, en el cas de l’article 116.3.g del TRLA, quan es qualifiquin així en funció dels perjudicis que se’n derivin per al bon ordre i aprofitament del domini públic hidràulic, la transcendència per a la seguretat de les persones i els béns i el benefici obtingut per l’infractor, atenent a les característiques hidrològiques de la conca i règim d’explotació del domini públic hidràulic en el tram o municipi en es produeixi la infracció.\nSancions (art. 118 TRLA)\nInfraccions lleus: fins 10.000,00 euros\nInfraccions menys greus: entre 10.000,01 i 50.000,00 euros\nInfraccions greus: entre 50.000,01 i 500.000,00 euros\nInfraccions molt greus: entre 500.000,01 i 1.000.000,00 euros\nValoració de danys: en funció dels criteris que preveu l’article 326 del RDPH, complementat pels aprovats per l’Organisme de Conca (Acords del Consell d’Administració de l’ACA de 08.04.2014 i de la Junta de Govern de la CHE de 26.01.2006).\nControl dels drets concessionals. Infracció tipificada en la Disposició addicional Dotzena de la Llei 10/2001, del Pla Hidrològic Nacional:\nPer a complir el que disposa l'article 53.4 de la Llei d'Aigües, en el termini màxim d'un any a partir de l'entrada en vigor d'aquesta Llei, els organismes de conca han de determinar els mitjans de control efectius dels cabals concessionals i dels abocaments al domini públic hidràulic, tot i establint els procediments de comunicació i inspecció d'aquests mitjans.\nEn compliment del que indica l'apartat anterior, els titulars de drets concessionals estan obligats a instal·lar i mantenir els corresponents mitjans de mesurament i informació sobre els cabals utilitzats i, si s'escau, abocaments al domini públic, en el termini màxim de quatre anys a partir de l'entrada en vigor d'aquesta Llei.\nEs qualifiquen com a greus les infraccions derivades de l'incompliment del que estableix l'apartat anterior. La reiteració serà causa suficient per a la declaració de caducitat de la concessió, que s'acordarà mitjançant el procediment previst en l'ordenament jurídic.\nInfraccions previstes a la Llei de Costes (només competència ACA).\nLleus (art. 91)\nc) accions o omissions que causin danys o menyscabament dels béns de domini públic marítimo-terrestre.\ne) incompliment de les condicions dels títols administratius.\nh) obstrucció de les activitats de policia.\ni) omissió d’actuacions a què obliga la llei Sancions.\nInfraccions lleus: fins 60.000 euros.\nGreus (art. 90.2)\nh) accions o omissions que impliquin risc a la salut, sempre que no siguin delicte, i en tot cas l’abocament no autoritzat.\nk) producció de danys irreparables o de difícil reparació.\nInfraccions greus: fins 1.200.000 euros.\nText Refós de la Legislació en matèria d’aigües a Catalunya (DL 3/2003, de 4 de novembre)\nInfraccions lleus (art. 57.2) – fins a 3.000€\nL'incompliment de les condicions establertes en l'autorització d'abocament, sempre que aquest no causi danys o perjudicis al sistema de sanejament o quan aquests danys no superin els 3.000€\nLes accions i les omissions de les quals derivin danys o perjudicis a la integritat o al funcionament del sistema públic de sanejament inferiors a 3.000€\nLa realització d'obres o activitats que afectin el sistema de sanejament o el seu perímetre de protecció sense gaudir de la preceptiva autorització, sempre que no causin danys o perjudicis a les instal·lacions.\nLa desobediència dels requeriments de l'Administració en relació amb l'adequació d'abocaments o instal·lacions a les condicions reglamentàries, i també amb la remissió de dades i informacions sobre les característiques de l'efluent o les instal·lacions de tractament.\nLa manca de comunicació dels canvis de titularitat de les autoritzacions.\nL'incompliment de qualsevol obligació o prohibició establertes per aquesta Llei que no tingui atribuïda una altra qualificació.\nL’abocament al sistema en els supòsits en què estigui establerta la seva submissió a règim de declaració responsable, efectuat sense comptar amb la declaració responsable corresponent, sempre que no causi danys o perjudicis al sistema públic de sanejament o quan aquests danys no superin els 3.000€\nLa inexactitud o l’omissió essencials en les dades, manifestacions o documents que s’incorporin a la declaració responsable o l’acompanyin.\nInfraccions greus (art. 57.3) – De 3000,01€ fins a 15.000€\nL'abocament al sistema efectuat sense comptar amb l'autorització corresponent.\nEls abocaments prohibits pel reglament aplicable al sistema de sanejament.\nL'incompliment de les condicions establertes en l'autorització, sempre que causi danys o perjudicis a la integritat o al funcionament del sistema públic de sanejament superiors a 3.000 euros i fins a 15.000 euros.\nLes accions i les omissions de les quals derivin danys o perjudicis a la integritat o al funcionament del sistema públic de sanejament superiors a 3.000 euros i fins a 15.000 euros.\nL’obstaculització de la funció inspectora de l'Administració.\nL'ocultació o el falsejament de dades determinants de l'atorgament de l'autorització.\nLa manca de comunicació de les situacions de perill o emergència o l'incompliment de les prescripcions o les ordres de l'Administració derivades de situacions d'emergència.\nLa reincidència en la comissió de dues infraccions lleus.\nL’abocament al sistema en els supòsits en què estigui establerta la seva submissió a règim de declaració responsable, efectuat sense comptar amb la declaració responsable corresponent, sempre que causi danys o perjudicis al sistema públic de sanejament superiors a 3.000 euros i fins a 15.000 euros.\nLa falsedat en les dades, les manifestacions o els documents que s’incorporin a la declaració responsable o l’acompanyin.\nInfraccions molt greus (art. 57.4) - superior a 15.000€\nLa comissió de qualsevol conducta tipificada per l'apartat 3 si causa danys o perjudicis a la integritat o al funcionament del sistema públic de sanejament superiors a 15.000€.\nL'incompliment de les ordres de suspensió d'abocaments no autoritzats o abusius.\nLa reincidència en la comissió de dues infraccions greus.\nCriteris per al càlcul d’indemnitzacions i danys al domini públic hidràulic [54,31 KB ]


Presentem museus, Frederic Mares\nDesprès d'un temps de tancament per obres, el Museu va obrir novament les portes amb una nova imatge. Es presenta una nova disposició de la secció d'escultura, des del món preromà fins al segle XV.\nTrobareu les sales de col·leccionisme plenes de peces interessants pels col.leccionistes de tota mena.\nLa reforma ha permès mostrar la col.lecció d'escultura hispànica des de la història de l'art, però dins del col·leccionisme. A més, el museu ha ianugurat una sala d'exposicions temporals amb l'exposició "La Taula de l'ambaixador", dedicada a un conjunt ornamental de Damià Campeny.\nÉs un conjunt de trenta estatuetes de bronze i bronze daurat i més de seixanta elements decoratius de marbre, albastre, pòrfir i granit que és col.locava al centre d'una taula per guarnir-la en àpats solemnes o de gala, i que fou encarregada a l'escultor Damià Campeny per l'ambaixador espanyol davant la Santa Seu, l'any 1804\nL'esposició dóna la possiblitat d'admirar muntada una de les poques composicions d'aquest tipus que s'han conservat senceres, en aquest cas a la Galleria Nazionales de Parma (Itàlia)\nPl. de Sant Iu 5-6\nL'Escultura romànica i gòtica al Museu Frederic Marès adreçada principalment als alumnes de secundària i de batxillerat.\nAquesta proposta té com objectiu que els alumnes coneguin l'escultura romànica i gòtica per mitjà d'un recorregut guiat\nHan fet un material complementari amb activitats per a realitzar després de la visita i un full amb informació prèvia a aquesta. Aquest full es pot demanar per telèfon, fax o correu electrònic\nPublicacions del Museu Marès\nCol·lecció Miscel·lània dels Museus de Barcelona\nRecull de la història del fundador d'un dels museus més importants del col·leccionisme i de l'escultura hispànica des del món romà fins al segle XX. El llibre inclou una selecció de les cinquanta imatges més representatives del museu


JANICE BY JOID’ART LAB - Joidart\nNov. 27, 2018 · Creacions\nHi ha dies en què ve de quelcom cosa més. El maquillatge una mica més intens. La roba una mica més extremada. La música una mica més alta. La nit una mica més llarga. I les joies una mica més sofisticades. És llavors quan sorgeix Janice, la nostra nova col·lecció midseason, i tot puja lleugerament de potència. Les joies Janice, dissenyades per l'equip del Joid'art Lab, són el complement sofisticat perfecte per estilismes de festa. Les creadores dels maxi collarets, anells, polseres i arracades que formen la col·lecció s'han inspirat en "l'aire esculpint bombolles en moviment" per crear les petites peces circulars de la col·lecció i unir-les amb boletes irregulars de vidre borosilicat que semblen surar inquietes entre arracades i collarets.\nJanice combina amb nits inacabables, amb sopars brillants, amb celebracions irrepetibles, amb instants que guardem en la nostra memòria per sempre. Els seus dissenys, disponibles a les nostres botigues i a joidart.com, són una invitació a viure intensament. Les pots trobar en plata mat amb bany de rodi i bombolla de color cirera; en metall mat amb bany d'or i bombolla de color gris; i en metall mat amb bany d'or i bombolla transparent. ... El Joid’art Lab està format per l’equip de disseny de Joid’art. Cristina, Berta i Valentina són les creatives que s’ocupen d’investigar cap a on van les tendències, d’entendre com viuen, somien i pensen les dones Joid’art i d’esbossar les joies més essencials de la marca.


Pep Solà Bohigas (més informació)\nL’obra de Joan Vinyoli (1914-1984) és la resposta lírica d’un home a una experiència de vida en la qual va aprofundir amb una intensitat extraordinària. A la consciència d’una pobresa existencial va oposar-hi l’abundància d’una ànima poderosa per fer allò que se li va revelar, ja des de ben jove, com la cosa més valuosa i que, tal vegada, va percebre com l’única que podia donar un sentit a la seva vida: la poesia. En aquesta biografia, l’autor mostra el trenat que formen vida i obra, dos aspectes indestriables en un poeta que ha fet una contribució fonamental a la poesia catalana i universal del segle vint. Incomprès en alguns moments, Vinyoli s’imposa amb els anys com un dels més llegits i valorats per la seva autenticitat, i per la riquesa de formes i sentits de la seva indagació lírica. Sens dubte, Vinyoli s’erigeix en una de les veus més profundament compromeses amb els avatars de l’ésser humà.\nEl present treball aporta un elevat nombre de documentació, en molt bona part inèdita fins ara, d’un enorme interès humà i literari, entre la qual sobresurt la procedent de la correspondència que va mantenir amb Carles Riba, Marià Manent, Salvador Espriu, J.V. Foix, Joan Oliver, Feliu Formosa, Martí i Pol, la seva germana, i, encara que en menor quantitat, amb Gabriel Ferrater, Blai Bonet i Joan Teixidor. Òbviament, també es nodreix del testimoni viu de moltes persones que van configurar el seu entorn relacional i que resulta imprescindible, no tan sols per entendre el recorregut vital i espiritual del poeta, sinó per poder-ne sentir encara el batec.


FINAL DE LLIGA | MCJ-MUEC de Barcelona\nLa Lliga Interparroquial es despedeix finsl’any que ve.\nL’última jornada, que va ser un gran èxit de participació, va celebrar-se a l’escola dels Jesuïtes del Clot\nLa Lliga Interparroquial 2014 ja ha arribat al seu final. Després de cinc emocionants jornades on ha regnat la l’amistat i la germanor entre els equips de la diòcesis, aquesta competició organitzada pel MCJ-MUEC s’acomiada fins l’any que ve.La jornada, que va ser tot un gran èxit de participació, va celebrar-se el passat diumenge a l’escola dels jesuïtes del Clot. Com sempre, una pregària conjunta va donar el tret de sortida. A més, els equips van exposar un conjunt de projectes solidaris els quals un d’ells, a través de votació, va rebre al final de la tarda l’aportació econòmica recollida per part de l’organització.Partits decisiusSeguidament els equips van disputar els partits que decidien el campionat. Tots van ser renyits, però sempre amb joc net. Les dues pistes de l’institut van presenciar gols, aturades i bon joc. I finalment un guanyador: l’Hospitalet.


Matilde Salvador i Segarra – Dones i Valencianisme\n(Castelló de la Plana, 1918 – València, 2007)\nMatilde Salvador va créixer en una família fortament vinculada a la música: la tia i la germana eren pianistes i el seu pare, violoncel·lista, fundà la societat filharmònica de Castelló i el conservatori de Castelló, on Salvador va estudiar; també ho va fer al de València, on es va titular de piano l’any 1936 i va aconseguir el superior el 1947. Hi va cursar harmonia i composició amb Vicent Asensio, qui acabaria sent el seu home, i tindran una filla l’any 1944. Asensio també esdevindrà el seu company de trajectòria professional i, encara que cadascú mantindrà la seua singularitat estilística, els dos entronquen amb el model de Manuel de Falla. Matilde Salvador, però, no va formar part mai del Grup dels Joves, molt probablement per la seua condició de dona, malgrat compartir l’esperit nacionalista i modernitzador que els inspirava. De fet, com ella mateixa reivindicaria al final\nde la seua vida: «Tot el que jo faig, està fet en funció de les arrels a la terra», i les proves que ho demostren són nombrosíssimes.\nJa durant la dècada dels trenta, Salvador es troba estretament vinculada al moviment valencianista: està en contacte amb gairebé tots els signants de les Normes del 32, freqüenta la Societat Castellonenca de Cultura i estrena diverses composicions, sobretot de veu, com Com és la lluna (1930) o Tres cançons valencianes (1937). Just després de finalitzar la guerra, i quan només tenia vint-i-tres anys, li posa música al text La filla del Rei Barbut. Comèdia folklòrica de la Plana castellonenca, per a representar en retaule de ninots-titelles de Manuel Segarra Ribés i el resultat és l’òpera La filla del rei barbut inspirada la rondalla popular de Tombatossals i el seu enamorament amb la infanta Merilde. Com que a Castelló no hi havia infraestructura suficient aleshores, Salvador busca cantants i orquestra a València i assagen, durant un any, al Teatre El Micalet. Però el 1943, en enviar l’obra a la censura, se’ls prohibeix la seua estrena per ser en valencià i per estar composada per una dona jove, la qual es dedicava a la música en compte d’estar centrada en la formació d’una família. Gràcies a les gestions d’algunes personalitats polítiques castellonenques afins al règim, i a l’estratagema d’afegir una explicació en castellà a l’inici de l’obra, es va tolerar una sola representació, l’any 1943, al Teatre Principal de Castelló: l’esdeveniment va implicar bona part de la ciutadania i va ser tot un èxit de públic.\nTot i les dificultats, l’activisme de Matilde Salvador no defalleix; instal·lada a València, és una de les poques dones que acudeix periòdicament a casa de l’escriptor Miquel Adlert, on se celebraven tertúlies literàries clandestines promogudes per l’editorial Torre. També participa en nombroses activitats de Lo Rat Penat i, és clar, continua una ingent tasca de compositora amb més de cent peces per a piano, coral, instrumental, de cambra o per a orquestra, entre d’altres, les quals seran interpretades arreu d’Europa per figures com Josep Iturbi, Victòria dels Àngels, Montserrat Caballé o Carme Bustamante. Moltes de les seues obres porten títols en valencià i s’inspiren en tradicions populars o en fets i personatges històrics. Precisament, la seua tercera òpera, Vinatea (1973), recupera aquest personatge del s.XIV i esdevindrà l’única òpera estrenada per una dona al Liceu de Barcelona fins a 1974, encara que Salvador ja havia estrenat alguns dels seus ballets en aquest teatre. El llibret de l’obra era de Xavier Casp, qui poc després va modificar-ne l’ortografia tot seguint els postulats secessionistes. La compositora, però, van mantindre la versió original «perquè així l’ havia musicat i perquè tampoc no vull anar pel món fent el ridícul…».\nA partir de 1974 treballa com a docent al Conservatori Superior de Música de València, on és recordada com una excel·lent professora, tot i que ella insistia en la idea que la seua tasca no era la d’ensenyar, sinó la d’ajudar a aprendre. També va fer crítica\nmusical especialitzada a diverses publicacions de Catalunya, València i Castelló i es va dedicar a la pintura sobre el vidre.\nA partir dels anys vuitanta, comença a musicar poemes d’autors de diferents contrades del territori lingüístic, com ara Sebastià Pons, Costa Llobera, Salvador Espriu, Rafael Caria, Miquel Duran de València o Joan Fuster; aquesta proposta tenia com a objectiu demostrar la seua adhesió a la unitat de la llengua i, alhora, contribuir al seu manteniment i revitalització,\nEl seu llegat musical presenta un estil entre el nacionalisme, el neoclasicisme il’impressionisme, amb unes composicions de gran qualitat i bellesa harmònica que li van valdre el reconeixement i el respecte del seus contemporanis, fins al punt que la seua Marxa de la Ciutat de Castelló, composta en 1945, va ser adoptada com a himne oficial de la capital de la Plana l’any 1987. D’ideologia progressista i feminista, Salvador va reivindicar que l’aportació artística de les dones deixara de ser ignorada i es posara al mateix nivell que la dels homes; la seua trajectòria, reconeguda amb nombrosos premis i homenatges públics, és una mostra del ferm compromís que, com a dona, creadora i valenciana, va adquirir amb el seu país i el seu gènere.


Avís legal | Gestomart\nGESTOMART P. MARTÍNEZ ASSESSORS, S.L.P., responsable del lloc web, d’ara endavant RESPONSABLE, posa a disposició dels usuaris el present document, amb el qual pretén donar compliment a les obligacions disposades en la Llei 34/2002, de 11 de juliol, de serveis de la Societat de la Informació i de Comerç Electrònic (LSSICE), BOE Nº 166, així com informar a tots els usuaris del lloc web respecte a quines són les condicions d’ús.\nGESTOMART P. MARTÍNEZ ASSESSORS, S.L.P. es reserva el dret de modificar qualsevol tipus d’informació que pogués aparèixer al lloc web, sense que hi hagi obligació de preavisar o posar en coneixement dels usuaris aquestes obligacions, entenent-se com suficient amb la publicació al lloc web de GESTOMART P. MARTÍNEZ ASSESSORS, S.L.P..\nNom de domini: gestomart.cat\nNom comercial: GESTOMART\nDenominació social: GESTOMART P. MARTÍNEZ ASSESSORS, S.L.P.\nDomicili social: C/ Castaños 121, bajos 08302 Mataró\ncorreu electrònic: …………………………………………..\nEls dissenys, logotips, text i / o gràfics aliens al RESPONSABLE i que poguessin aparèixer en el lloc web, pertanyen als seus respectius propietaris, sent ells mateixos responsables de qualsevol possible controvèrsia que pogués suscitar respecte als mateixos. El RESPONSABLE autoritza expressament a que tercers puguin redirigir directament als continguts concrets del lloc web, i en tot cas redirigir al lloc web principal de gestomart.cat.\nPer realitzar qualsevol tipus d’observació respecte a possibles incompliments dels drets de propietat intel·lectual o industrial, així com sobre qualsevol dels continguts del lloc web, pot fer-ho a través del correu electrònic gestomart@gestores.net.


Manel&Ita: Sant Llorenç del Munt - La Falconera - Paret dels Pals - Via dels Invisibles - 05/11/2020\nSant Llorenç del Munt - La Falconera - Paret dels Pals - Via dels Invisibles - 05/11/2020\nFeia un temps que, en el blog sergialella.blogspot.com havíem vist un post sobre aquesta via oberta pels germans Masó. La seva bona descripció va fer que la poséssim a la llista de les pendents per un matí que disposéssim de només una estona per anar a escalar.\nUna vista de la zona de la Falconera, d'esquerra a dreta, veurem La Parel dels Pals, La Miranda de la Falconera, La Falconera i el Turó de la Falconera.\nLa Paret dels Pals. La Via comença just per sobre de l'arbre de color marró i baixarem per la canal de l'esquerra.\nComençant el primer llarg. La pedra és de bona qualitat i l'equipament adequat. Compte però en els dies que abans a plogut, doncs aquesta tirada regalima força aigua i patina bastant.\nSortint de la savina.\nPas d'estreps per entrar a la reunió. L'Ita de segona ho ha fet sense tocar l'estrep.\nLa via està equipada amb Spits i la reunió també. L'equipament està en molt bon estat.\nSortint de la reunió la roca fa un canvi, tot i això és prou bona.\nMalgrat que al principi és dret, les presses grans són abundants i fa que sigui més fàcil del que sembla.\nTram final per arribar a la reunió.\nSortint de la via ens hem trobat aquesta urna.\nPodem entendre que deixin les cendres a Sant Llorenç, però em sembla una falta de respecte a la persona, al medi i a la resta d'excursionistes/escaladors deixar l'urna llençada i més metàl·lica. L'hem recollit i la portarem a la deixalleria.\nAproximació: venint de Terrassa, un cop passat el Coll d'Estenalles, la carretera baixa força i està plenes de revolts. En un d'aquest revolts veurem que podrem aparcar amb comoditat. Des del pàrquing seguirem uns metres en direcció nord fins que veurem l'inici de la primera canal a la dreta. Baixarem per aquesta frondosa canal fins situar-nos sota el cingle, seguirem uns metres per sota fins que veurem l'inici de la via. 10 /15 minuts.\nLa Via: el seu entorn, el bon equipament i la roca acceptable la fan recomanable per un matí d'hivern que no disposeu de massa temps. Malgrat hi ha dies que fa força fred, durant el matí la paret li toca el sol i s'hi està molt bé.\n1er llarg: V, V+, 6a, V, Ae. 20 metres. Començarem amb uns passos fins fins a trobar un pas força difícil per arribar a la savina, després seguirem pel diedre fins un pont de roca, un cop passat aquest un pas d'estreps i entrarem força bé a la reunió.\n2on llarg: V, IV+,IV. 40 metres. Sortim vertical amb un pas delicat, després és anar buscant el lloc on hi ha la millor pressa fins que es tomba. Arribarem a un savina on podríem fer la reunió, però és millor pujar fins una alzina un xic més amunt.\nDescens: caminant fins el cotxe: 3 minuts.\nMaterial: 10 cintes expres, una baga per savina i una altra pel pont de roca. 1 estrep.\n1ª Ascensió: Mayun i Albert Masó Garcia 23/29 de Juliol 2006.\nVia equipada, dificultat obligada Vè.\nPublicat per Manel&Ita a 20:38\nJaumegrimp 7 de novembre de 2020, a les 10:47\nBona aquesta, jo també la tinc pensada des que el Sergi la va publicar- Veig que no és banal. Així que el pas d'estreps la Ita el va fer en lliure? està forta, enhorabona.\nAlgun migdia m'hi arribo que és ideal pel poc temps que tenim actualment a les tardes.\nManel&Ita 7 de novembre de 2020, a les 17:38\nEstà bé per aprofitar unes horetes, compte que ara deixar de tocar-li el sol aviat.\nsergi 7 de novembre de 2020, a les 11:11\nUna joieta a la vista de tothom, que ha passat desepercebuda durant anys!\nM'analegro que l'hagiu feta.\nManel&Ita 7 de novembre de 2020, a les 17:39\nGràcies per publicar-ho. Ens va agradar força.


CineBaix - LA OLA VERDE (QUE SEA LEY)\nTítol original: Que sea ley Direcció: Juan Diego Solanas País: Argentina Durada: 85 min Any: 2019 Gènere: Documental polític Distribuïdora: Caramel Films Estrena a Espanya: 06/03/2020\nCada dia mor una dona a l'Argentina a causa dels avortaments clandestins. Que sea ley explica la lluita per acabar amb aquesta deficiència legal. El 2018, es va debatre un projecte de llei d'avortament legal que va dividir el país. Després d'una victòria a la Cambra dels Diputats, però abans del vot definitiu al Senat, el documental reflecteix la batalla decisiva, amb testimonis de víctimes i de dones que van liderar aquesta lluita.\nAmb el focus en la lluita feminista\nEmotiva i militant, "Que sea lley"\nRegistre de la lluita per l'avortament legal a l'Argentina, el film de Juan Solanas parteix de la mitja sanció de la Cambra de Diputats (el juny de 2018), davant el projecte de llei d'interrupció voluntària de l'embaràs, i materialitza en imatges l’actitud de milers de dones que van enarborar la causa al llarg del territori, fins al rebuig de la Cambra de Senadors, situació que va aprofundir l'esquerda que separava ideologies.\nEl director ja s'havia interessat pel tema amb la filmació de Nordeste, fa deu anys, on exposava un dels tants casos de tràfic i tracta de nadons al nostre país [Argentina].\nSolanas farà una radiografia militant d'una realitat que afronten més de mil dones per dia davant la necessitat d'avortar, i recorrerà 4.000 quilòmetres a la recerca de gent, dones especialment, que formen part d'aquesta lluita o són víctimes de la situació (reprèn el cas d'adolescents en províncies com Tucumán, Córdoba, Jujuy, Santa Fe i Buenos Aires, amb testimonis punyents en què es barregen la pobresa, la manca de contenció i la desprotecció estatal).\nA això se sumen opinions d’investigadores, pioneres dels drets humans, actrius, metgesses, intel·lectuals, incloent-hi sacerdots, que es posen de la banda del dret de les dones en la seva actitud de decidir. Estructurada a la manera de capítols amb intertítols, amb el clar referent de La hora de los hornos que va filmar el pare de Solanas, Pino, al costat d’Octavio Getino.\nQue sea ley és un film polític, militant, accentuadament inclinat cap a una posició ideològica, sense oblidar la contrària (també present a la pel·lícula), que com diu el seu director, aspira a aconseguir la reflexió sobre el tema i valorar la lluita feminista .\nJuan Solanas va créixer a França, com a fill de l'exili, i mai va conèixer el tema de l'avortament com a problema. Davant del que passava al país en què va néixer, on això podia transformar-se en causa de presó i situació de mort, va decidir opinar i ho va fer amb aquesta pel·lícula que arriba a l'espectador i veritablement emociona.


Frank Apartments Illa de Creta Grècia - Ofertes d'hotels amb els MILLORS DESCOMPTES EN LÍNIA\nAndrea Papandreoy 92, Gazi, Illa de Creta, Grècia, 71414 - Veure al mapa\n"One of the bests hotel I've ever been. All the personnel wer..."\nEstudi - Planta Baixa (2 Adults) (Studio - Ground Floor (2 Adults))\nBarri Gazi Chania Heraklion Heraklion\nTant si es tracta d'un viatge de plaer com si és de negocis, Frank Apartments és una elecció d'allotjament magnífica quan visiten Illa de Creta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Frank Apartments, l'excelent servei i instal.lacions superiors faran de la vostra estada una experiència inoblidable. Aquest hotel ofereix nombroses instal.lacions en el lloc per satisfer el més exigent dels clients.\nA més, totes les habitacions ofereixen una gran varietat de comoditats com ara aire condicionat, balcó/terrassa, aparell de televisió LCD/pantalla de plasma, cuina americana, nevera per satisfer els clients més exigents. L'hotel ofereix instal.lacions fantàstiques, incloses piscina exterior, jardí, per ajudar-vos a relaxar després d'un carregat dia a la ciutat. Sigui quina sigui la seva raó per visitar Illa de Creta, el Frank Apartments és el lloc perfecte per una estimulant i emocionant escapada.\nCal que informeu el Frank Apartments de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nTots els tipus de viatgers (351) Parelles (207) Viatgers en solitari (29) Famílies amb infants petits (45) Famílies amb infants grans (22) Grups (48)


S'inauguren les reformes de la casa de colònies Binicanella a Mallorca\n21 de octubre de 2019. 10:03h.\nDurant l'any 2019, 2.400 persones s'han beneficiat de les activitats i programes educatiu i socials que la Fundació Pere Tarrés ha promogut a Mallorca amb la participació de 432 monitors i monitor\nEl bisbe de Mallorca. Sebastià Taltavull va inaugurar el passat dissabte 19 la reforma de les instal·lacions de la casa de colònies Binicanella de la Fundació Pere Tarrés a Mallorca, situada a la localitat de Bunyola. L'acte ha servit per donar a conèixer les obres de rehabilitació de la casa que han permès adequar els espais per millorar la tasca educativa i social de l'entitat a Mallorca, i alhora per donar a conèixer l'activitat que realitza la Fundació Pere Tarrés a l'illa des de 2016 i explicar els reptes de futur que es planteja.\nDurant la inauguració el bisbe de Mallorca Sebastià Taltavull ha agraït a la Fundació Pere Tarrés haver donat el gran pas de tirar endavant el projecte educatiu i social a l'illa. El bisbe ha destacat que "la instal·lació estigui oberta a tothom, grups d'esplai o d'agrupaments escoltes, escoles i famílies". En la seva intervenció, Taltavull ha lloat les colònies per ser un moment de descobriment i respecte envers la natura per a les noves generacions. Andreu Bujosa, alcalde de Bunyola, localitat on se situa la casa de colònies Binicanella ha manifestat la seva satisfacció per comptar amb una instal·lació d'aquest tipus al municipi ja que les activitats de lleure que s'hi realitzen fomenten valors com la solidaritat, la pau i el respecte. Josep Oriol Pujol, director de la Fundació Pere Tarrés s'ha referit a la casa com a "catalitzador natural que ajudi a enfortir realitats comunitàries i cíviques", donant compliment a una de les missions de la Fundació Pere Tarrés, l'atenció a la infància vulnerable. Pujol ha remarcat l'anhel d'esdevenir un equipament de referència per escoles, grups d'esplai i famílies.\nProp d'un centenar de persones de la societat política, civil i associativa han assistit a l'acte d'inauguració, entre les quals Sebastià Lliteras, director de l'Institut Balear de Joventut de la Conselleria d'Afers Socials i Esports del Govern de les Illes Balears, persones membres dels grups d'esplai de l'illa, educadors i educadores dels projectes educatius i socials de la Fundació a Mallorca, representants de la Fundació "la Caixa", i responsables de l'equip d'arquitectes encarregats de la reforma de la casa.\nAdequació de la casa de colònies Binicanella\nLa Fundació Pere Tarrés ha promogut la reforma, que s'ha realitzat per poder reobrir la casa en condicions i que ha consistit en l'adequació dels diversos espais i la millora de les condicions d'accessibilitat, seguretat i comoditat. La inversió per aquesta primera fase ha estat de 660.250 €, que s'han finançat gràcies a les subvencions de la Fundació "la Caixa", de 60.000 €, i de la Conselleria de Serveis Socials i Cooperació del Govern de les Illes Balears, de 43.141 €, a més de fons propis de l'entitat.\nAmb aquesta inversió, s'ha deixat la instal·lació en les millors condicions d'habitabilitat i seguretat, per fer mes fàcil la feina educativa i social amb els usuaris. És a dir, amb l'adequació de la casa s'assegura que els infants, joves i famílies gaudiran d'uns dies convivint en un medi natural, no només pel que fa a les activitats de lleure, sinó també pel que fa a la part de hostalatge necessari en les estades de colònies. Els infants i joves en situació vulnerable seran els principals beneficiaris de la reforma d'aquesta instal·lació. La Fundació Pere Tarrés ja va organitzar-hi l'estiu de 2017 les primeres colònies socials a Mallorca, amb cinquanta infants en situació de vulnerabilitat social.\nEl compromís educatiu i social de la Fundació a Mallorca\nLa presència de la Fundació Pere Tarrés a Mallorca es va iniciar el 2016 per impulsar, promoure i revitalitzar l'acció educativa dels 18 grups d'esplai a l'illa, federats a Grups d'Esplai de Mallorca (GDEM) de la Fundació Esplai les Illes. Paral·lelament a aquesta activitat, la Fundació Pere Tarrés es va marcar també com a prioritat realitzar acció socioeducativa vers la infància vulnerable de les Illes, atesa la situació d'aquest col·lectiu: un de cada cinc infants de Palma de Mallorca viuen en situació de pobresa, segons dades de Serveis Socials. Així doncs, per atendre les necessitats educatives i socials dels infants en risc d'exclusió social de l'Illa, la Fundació Pere Tarrés va obrir, el 2018, el Centre Socioeducatiu Can Tàpera al barri de Cala Major, a Palma de Mallorca. Aquest 2019, la Fundació també ha obert el centre Socioeducatiu Verge de Lluc a la capital de l'illa.\nL'impacte educatiu i social dels projectes i activitats que la Fundació Pere Tarrés realitza a Mallorca arriba a unes 2.400 persones a Mallorca acompanyats per 26 treballadors i treballadores i 432 monitors i monitores dels grups d'esplai, que de forma voluntària acompanyen a infants i joves cada cap de setmana.


Calendari de concentracions de les Seleccions Catalanes pel CESSAA - General - Federación Catalana de Voleibol\nEl passat cap de setmana es va celebrar la desena concentració de jugadors per formar els equips infantils i cadets que participaran al Campionat d’Espanya de Seleccions Autonòmiques que es celebrarà de l’11 al 14 d’abril a Valladolid. Un total de 72 aspirants, masculins i femenins, segueixen buscant el seu lloc a les respectives seleccions. Per davant queden dues convocatòries i la concentració de Setmana Santa.\nLa convocatòria del passat diumenge, 25 de febrer, va aplegar 18 jugadors per equip, dels quals només en quedaran 12 a les seleccions infantils i 14 a les cadets. Els aspirants a entrar a defensar la Selecció Catalana a Valladolid segueixen entrenant sota la supervisió dels seleccionadors per aconseguir una d’aquestes places.\nPer davant queda passar la convocatòria del proper 11 de març i entrar a la concentració de Setmana Santa que serà del 25 de març a l’1 d’abril. Els equips quedaran definits, amb total seguretat, a l’entrenament del dia 8 d’abril, dos dies abans de marxar cap el Campionat d’Espanya.\nPer ara, 22 clubs catalans tenen representació en els equips, són: CV Monjos, CV Olot, FC Barcelona, CV Arenys, CV Vall d’Hebron, CN Sabadell, CV Sant Pere i Sant Pau, Escola Orlandai, CV Sant Martí, EIC Sport Salou, CV Andorra, Balafia Volei Lleida, CV Llars Mundet, CV Barcelona, DSV CV Sant Cugat, Voleibol Sant Just, CEV L’Hospitalet, CV Mataró, CV Rubí, CV Sant Quirze, CV Salou i CV Premià de Dalt.


BENVINGUDA AL NOU CURS ESCOLAR 2015-16\nA l’inici d’aquest nou curs escolar 2015-16, com ja ve sent costum, el professorat del Centre vos dona la CORDIAL BENVINGUDA a tot l’alumnat i a les seues famílies amb l’ esperança de donar resposta a quantes situacions i problemes se’ns presenten.\nA través d’aquest document informatiu pretenem posar-vos al corrent de tot allò referent al nostre Col.legi en els seus aspectes d’estructura, organització, serveis...per a que entre tots compartim l’apassionant i difícil tasca de l’educació dels vostres fills i filles, i així , no troben el col.legi com algo distant i sí, com un espai a compartir entre tots i fonamentalment per a que els nostres esforços es vegen compensats amb millores en la formació acadèmica dels joves i per damunt de tot, en la seua formació com a persones.\nEl nostre màxim objectiu és aconseguir uns resultats plenament satisfactoris en el procés formatiu i educatiu (Educació Integral) dels nostres alumnes, els vostres fills i filles, per a tot açò és necessari unir esforços i fomentar les relacions col.legi-família, donat que la família i l´escola han de treballar conjuntament per a assolir sempre el nivell més alt de coherència educativa en totes les seues accions.\nUs animem a participar en totes aquelles activitats que des de l´escola es programen per a vosaltres i a mantenir tots els contactes necessaris amb el professorat al llarg de tot el curs.\nAgraïm la vostra atenció i estem segurs que anem a seguir contant amb la vostra col.laboració.\nAtentament us saluda el Claustre de Professors.\nPublicado por CEIP Bisbe Hervàs en 4:12 No hay comentarios:\nBenvinguts al curs escolar 2015-16.\nNORMES DE FUNCIONAMENT DEL CEIP OBISPO HERVÁS\nDurant els mesos de Juny i Setembre les activitats escolars de tots els alumnes/as es desenvoluparan al matí, en jornada contínua de 9 a 13 h. El menjador serà de 13 a 15h.\nD'Octubre a Maig l'horari serà de 9 a 12.30 i de 15 a 16.30 h. El menjador es desenvoluparà de 12.30 a 15.00h.\nLes portes del col·legi s'obriran a les 9:00h i a les 15:00h. Cal que recordem la importància qe té la puntualitat per al bon funcionament. Es tancaran deu minuts després de sonar la música, a les 9’10h. i a les 15’10 h. Una vegada es tanquen les portes no es permetrà l'entrada a les aules a cap alumne/a, tret que porte justificant. Els xiquets hauran d'esperar al rebedor fins el canvi de classe.\nLes entrades o eixides per poder anar o tornar del metge es farà en els moments de canvi de classe, portant el justificant de l'absència o retard i sempre acompanyats d'un adult: a les 9:45, a l'hora del pati, de 10:30 a 11h , i a les 11:45h.\nLes faltes d'assistència han de ser evitades sempre que siga possible; no obstant, quan es produïsquen, seran justificades per escrit al tutor/a. Quan els alumnes/as no siguen autoritzats a realitzar les activitats extraescolars programades (eixides) hauran d'assistir a classe, i la falta, si es produeix, haurà de ser també justificada per escrit.\nEls alumnes d'Infantil entraran per la porta oest. Només els xiquets de 3 anys durant el primer trimestre (fins Nadal) podran entrar acompanyats d’ un adult. La resta entraran assoles a fer les fileres al pati durant tot el curs. Els dies de pluja les fileres es faran al rebedor del centre.\nL'alumnat de Primària entrarà per la porta est per fer les fileres al pati. Les famílies no acompanyaran als alumnes dins del centre. Recordem als xiquets/es que no és necessari córrer per ser el primer ja que les fileres es formaran en ordre alfabètic. Els dies de pluja entraran directament a les classes, sense fer filera, per la porta que dóna accés al passadís, pròxima a l'aula de música.\nInfantil: Els xiquets/es de tres anys eixiran cinc minuts abans de sonar la música, pel que preguem als de 4 i 5 anys que faciliten l'eixida dels més menuts per agilitzar el pas. Els familiars es col·locaran al peu de l'escala principal. La línia de valencià eixirà per la porta principal a la vostra esquerra, i els de la línia castellà per la porta principal a la vostra dreta. La porta d’eixida del centre serà la porta est.\nPrimària: Només els pares dels xiquets de primer i segon entraran al Centre per la porta est i es col·locaran al costat del jardí per arreplegar els seus fills procurant estar visibles pels mestres. La resta esperarà fora, donat que el carrer està tallat al trànsit, per facilitar l’eixida i garantir la seguretat dels més menuts.\nGenerals:Cada vegada que un alumne/a necessite abandonar el col·legi dins de l'horari escolar, els pares o familiars el recolliran del Centre , lliurant una nota signada pel pare/mare al tutor/a, en cas contrari no es permetrà l’eixida.\nDesprés de les 12.30 h. i de les 16.30 h. només podran quedar-se al Centre els/les alumnes de menjador o aquells que tinguen un altre tipus d'activitat programada, sempre acompanyats pels responsables de l'activitat.\nEls/les alumnes no podran eixir de les aules sense el permís del mestre/a i procuraran estar en elles treballant i respectant el treball dels altres. Durant el pati només podran quedar-se a les aules si estan acompanyats pel professor/a.\nEls canvis d'aula es faran de manera silenciosa i ordenada procurant no molestar a la resta de companys/es. S'evitarà anar pels passadissos sempre que no siga necessari. Es recorda als/les alumnes que estan en la planta alta que han de baixar sempre per l'escala que dona al pati.\nEl temps de pati ha d'utilitzar-se per menjar l'entrepà, beure aigua, fer ús del servei i per jugar, evitant els jocs violents que amb freqüència solen acabar en accidents que ningú desitja.\nEs respectaran les normes establertes sobre l'ús de les pistes i només s'utilitzaran els espais de joc assignats a cada curs.\nHan d'utilitzar-se les papereres per mantenir net el pati i comprovar que l'aixeta queda ben tancada.\nEn els jocs de pilota, només podran utilitzar-se les pilotes del Centre. Els alumnes d' Ed. Primària tindran una pilota en la seua classe i només podran utilitzar-la per jugar al pati quan els toque pista. Una vegada finalitze el temps de joc seran retornades a la classe. A l'hora de jugar s'evitarà llançar la pilota fora del recinte escolar i no s'haurà, en cap cas, de botar la tanca per anar a recollir-la.\nAls serveis s'accedirà per les portes del pati, evitant entrar en els passadissos i aules durant el temps de d'esplai.\nQuan sone la música per entrar de nou a classe, es formaran les files procurant la màxima puntualitat.\nTots els grups d'alumnes/as tenen assignat una professor/a qui és responsable no només de l'atenció acadèmica de l'alumnat sinó també del seguiment global del grup, controlant i reconduint la dinàmica interna de la classe. Entre les seves competències més importants està la coordinació amb les famílies del seu alumnat, informant i demanant col·laboració per esmenar quantes particularitats o problemàtiques sorgisquen en el grup.\nEn aquesta acció tutorial es troben les reunions generals amb les famílies al principi, durant i final de curs.\nAconsellem que quan existisca algun problema, malentès, reclamació..., s'acudisca en primera instància al mestre implicat, ja siga tutor o especialista. Estem segurs que seran atesos correctament i es solucionarà la situació. En el cas d'un assumpte greu, podran ser atesos per l'Equip Directiu.\nHORARI D'ATENCIÓ A PARES:\nMestres: dijous de 12.30 a 13.30 h.\nPsicòloga: Divendres de 12.30 a 13.30 h.\nMATERIAL DELS ALUMNES\nCada dia l'alumne/a comprovarà que porta en la motxilla tot el que va a necessitar, procurant d'aquesta manera evitar els oblits.\nEls pares evitaran també, deixar en consergeria llibres, quaderns, entrepans... per lliurar als alumnes, amb la finalitat de que les classes no siguen interrompudes.\nCONSERVACIÓ DEL MATERIAL I MOBILIARI.\nQuan el trencament o deterioració dels mateixos haja sigut a causa d'un ús incorrecte ( jocs, bromes o manifesta premeditació), es notificarà als pares el dany causat perquè es facin càrrec de la reposició o reparació corresponent. No hem d'oblidar que tot el que hi ha en el col·legi és de la SOCIETAT per a ús i comoditat dels alumnes/as; la seua deterioració farà que els primers perjudicats siguen ells.\nENDREÇ I HIGIENE.\nHem de procurar que el col·legi es mantinga sempre net i que els/les alumnes vinguen endreçats perquè el grau d'higiene siga el més elevat possible, evitant males olors, contagis i malalties.\nS'utilitzaran totes les mesures necessàries per impedir la presència de polls.\nÉs necessari fer ús sempre de les papereres, en la classe, al pati. En les classes hi haurà una caixa blava per dipositar en elles el paper i cartró reciclable i una altra groga per dipositar els brics, plàstics i alumini . Quan estiguen plenes, es buidaran en el contenidor corresponent.\nEls serveis s'utilitzaran amb correcció tenint present que és un espai de tots i cal mantenir net.\nOPTATIVA RELIGIÓ / VALORS SOCIALS I CÍVICS:\nL'única assignatura en Ed. Infantil i Primària que els pares poden triar és la de Religió o Valors Socials i Cívics. Recordem que els canvis d'opció es realitzaran, presentant al centre l'imprès corresponent, al mes de juny.\nEl menjador funciona todos los días lectivos.\nLa família disposarà mensualment del full de menús que es serviran cada dia. Quan algun alumne/a hagi de prendre menú de règim, es comunicarà a l'encarregada, prèviament, per escrit.\nQuan s'observe algun tipus d'anomalia durant el menjar en algun alumne/a (inapetència, rebuig...) es comunicarà als pares a través de les fitxes de seguiment del menjador.\nPel que fa al pagament, les mensualitats dels comensals fixes s'abonaran del 20 al 30 de cada mes per domiciliació bancària.\nEls alumnes/as que es queden al menjador de forma esporàdica compraran els bons de 10 en 10, que podran ser consumits de manera eventual durant tot el curs. El dia que es vaja a fer us del servei de menjador s'haurà de dipositar el bo a la bústia destinada per a tal fi, penjada a l'entrada del col·legi. Els pagaments sols es faran mitjançant transferència bancària o amb targeta.\nCal comunicar la no assistència a dels comensals fixes a l'encarregada del menjador de 9 a 10h. En el cas de no comunicar-ho en aquest horari no es podrà descomptar l'import corresponent als dies que l'alumne/a falte.\nQuan algun alumne/a haja de prendre algun tipus de medicament, s'emplenarà per escrit l'imprès d'autorització, sense el qual no s'administrarà cap medicament. També es donarà informació sobre dosi i horari, per a la seva correcta administració.\nDe 12:30 a 15h la Biblioteca romandrà oberta per tal que els alumnes de Primària que ho desitgen pugen fer deures, treballs, llegir... Però les aules estaran tancades, pel que hauran d'agafar el material que vagen a necessitar abans d'eixir a les 12:30.\nL'alumnat de 3 anys podrà fer migdiada, si així ho desitja i mostra bona predisposició. Les famílies no han de portar llençols ni coixins doncs el menjador ja compta amb el material necessari.\nTots els/les alumnes hauran de seguir les indicacions de les educadores i, en el cas de no acatar les normes establertes, s'aplicaran les mesures oportunes.\nPer a qualsevol consulta podran dirigir-se a l'encarregada del menjador, Vicenta Bosch, de dilluns a divendres de 9 a 10h, personalment o telefònicament, cridant al telèfon del centre: 961205595\nDes de fa anys, l' A.M.P.A. del nostre Centre està constituïda i funciona de forma molt satisfactòria . Les seues activitats, sempre en coordinació amb la direcció del centre, es concreten en la venda de peces esportives, banc de llibres, organització i recolzament en commemoracions, festes ( Nadal, Trobades, fi de curs, activitats extraescolars, subvencions en eixides escolars, agendes, etc.)\nPer altra banda, periòdicament, es realitzen assemblees dels associats per informar i decidir sobre assumptes que puguen ser del seu interès.\nPublicado por CEIP Bisbe Hervàs en 4:10 No hay comentarios:\nMEMBRES DEL CONSELL ESCOLAR DEL CENTRE 2015\nDirectora --------------------------------------- Inmaculada Izquierdo Ballester.\nCap d'Estudis ---------------------------------- Mª Jose Gómez Devís\nSecretària --------------------------------------- Mª Dolores Gónzalez Heredia.\nRepresentats dels professors:\nAnna Ferrer Roselló\nMª Luz Hernándis Antequera\nAna Mª Martín Gómez\nJuan Carlos Pamblanco Piqueras\nLourdes Puchol Pérez\nConsuelo Rodriguez Carretero\nRepresentants de pares/mares:\nInmaculada Bosch Bayarri\nRafael Eduardo Gómez Salinas\nRosa Mingol Monfort\nDolores Moreno Durbà\nJulia Ribelles Sabariego\nJuan José Sancho Navarro\nJosé Luis Soriano Sancho\nMª Pilar Soriano Sancho\nVicente Ortíz Almerich\nMiguel Ángel Ruíz Soto\nLucía Ortuño Palomar\nRepres. d'administració i serveis:\nMiguel González Albert\nJosefa Roig Gimeno\nMar Mazo Jiménez\nPublicado por CEIP Bisbe Hervàs en 4:07 No hay comentarios:\nINFORMACIO I ENTREGA DE BUTLLETINS\nPrimera Avaluació 10/09/15 al 4/12/15 Entrega de butlletins: 17 de desembre Segona Avaluació 09/12/15 al 4/03/16 Entrega de butlletins : 15 de març Tercera Avaluació 08/03/16 al 21/06/16 Entrega de butlletins: 27 i 28 de juny.\nPublicado por CEIP Bisbe Hervàs en 4:02 No hay comentarios:\nCEIP Bisbe Hervàs


Extraescolars | AFA Escola Turó de Can Mates\nUs adjuntem algunes fotos i vídeos de l’extraescolar de BATUCADA que es realitza a l’escola.\nExtraescolars CIRC (fotos i videos portes obertes 2020)\nUs adjuntem algunes fotos i vídeos de l’extraescolar de CIRC que es realitza a l’escola.\nFotos CIRC per GRANS\nFotos CIRC per PETITS\n5a Jornada Tennis Taula (categoria aleví) – Divendres 07/02/2020\n5a jornada de la Competició de Tennis Taula de la categoria aleví (5è i 6è de primària). Aquesta jornada es realitzarà el proper divendres 7 de febrer en la Sala de Tennis Taula del PAV 1 de ZEM Rambla del Celler a les 19 h.\n18:30 – Obertura de les instal·lacions per escalfar i inici de les inscripcions\n18:45 – Tancament d’inscripcions\n19:00 – Inici de la competició\n20:00 – Final de la competició\nLa inscripció està oberta a tots els alumnes que vulguin de la categoria aleví. Cada participant haurà de presentar-se amb la seva pròpia pala, la resta de material el proporcionarà l’organització.\nPer qualsevol qüestió, no dubteu de posar-vos en contacte amb nosaltres o amb el coordinador de Tennis Taula, l’Enric Bosch – enric.b.p@gmail.com\nGràcies per la col·laboració,\nOMET Oficina Municipal d’Esports per a Tothom\nTf: 93 565 70 99 (ext. 3971)\nPortes obertes extraescolars 2019-2020\nAdjuntem la graella amb les PORTES OBERTES de les diferents EXTRAESCOLARS.\nPortes obertes setmana 10 al 13 febrer\nPortes obertes setmana 17 al 20 febrer\nDivendres 14 de febrer, Casa de Cultura\nEl proper divendres 14 de febrer tindrà lloc la primera de les tres jornades d’escacs de Sant Cugat del Vallès. La competició serà a la Casa de Cultura (Carrer de Castellví, 8) i l’horari previst:\n17:45 – Convocatòria de participants\n18:00 – Inici del campionat d’escacs\n19:15 – Finalització del campionat d’escacs\nUs recordem que aquesta activitat està adreçada a tot l’alumnat des de 1r fins a 6è de primària i, especialment, a tots els nens i nenes que realitzen l’activitat d’escacs en els diferents centres escolars i entitats esportives de Sant Cugat del Vallès. Aquestes jornades comptabilitzaran per classificar-se per a la competició comarcal.\nPodeu consultar els resultats i la classificació fent un clic!\nPer tal de poder realitzar el quadrant del campionat i, d’aquesta manera agilitzar l’inici de la jornada, us demanem que confirmeu l’assistència emplenant el formulari que trobareu clicant l’enllaç o bé trucant al 935657099 (OMET); abans del dijous 13 de febrer a les 19:00.\nLa darrera jornada serà el divendres 27 de març.\nPer motius organitzatius, per aquesta jornada no s’acceptaran inscripcions el mateix dia de l’activitat.\nMenús de Maig 2022


AVUI SHOW STAR: LA VERITAT SOBRE EL MEU SAQUEIG HUMILIANT - CELEBRITAT\nAvui Show star: La veritat sobre el meu saqueig humiliant\nAl gener del 2005, antiga Avui mostra el temps noia Sami Lukis va rebre el xoc de la seva vida quan va ser acomiadada del programa de Channel 9.\nAhir, el jugador de 49 anys va escriure una peça per a news.com.au on va detallar la seva experiència amb la indústria de la televisió.\nSami va recordar exactament com la Nine Network li va transmetre la notícia, revelant que se li va dir en les circumstàncies més improbables.\n'Em van deixar a Canal 9'Avuimostra el tempspresentador mentre estava de vacances. De fet, només em van donar les notícies impactants el darrer dia del que havia estat una vacant de tres setmanes divertida per altra banda ', va escriure.\nTot i que va ser destruïda fa més d'una dècada, l'ex presentadora de televisió va dir que 'la memòria és tan viva avui en dia' i sembla que encara en queda afectada.\nPensant en com va caure totencara em fa angoixar ', va confessar, tot descrivint el moment en què va assabentar-se del seu saqueig mentre sopava a Beverly Hills.\nVEURE:Karl Stefanovic presumeix de la seva fortuna en una entrevista incòmoda des que va ser abandonat a Today Show\n'Així, sense cap avís, després de tres anys increïbles,el meu temps a Avui havia acabat ', va admetre Sami, revelant que la van deixar humiliat després d'adonar-se'n d'un altre Avui els amfitrions dels espectacles ho sabien abans.\nVaig quedar devastat. I humiliada. Perquè, com també resulta, vaig ser l'últim a saber-ho, 'l'autor de Desafiament romàntic dit.\nSami va afirmar que sopava amb el Avui espectacle Richard Wilkins quan va rebre la notícia.\nMés tard, Dickie em va dir que es va assabentar que deixava el programa abans de sopar. No ho vaig saber fins després de les postres ', va dir.\nSami va dir que prendre temps lliure durant un període en què les qualificacions del programa Today es reduïa era un 'negoci arriscat'.\n'La televisió és un negoci despietat, on els presentadors (o' talents a l'aire ', com ens diuen els executius), sovint són peons en un joc d'escacs basat principalment en les vendes', va escriure la rossa.\nTambé va revelar que havia estat entrenant Steve Jacobs amb la impressió que havia de ser el seu substitut de vacances, però en un altre 'cop a les tripes', va descobrir més tard que l'havia estat preparant per assumir la seva feina.\nSegons Sami, la paraula oficial del seu gerent era 'Simplement van decidir que volien posar un home en el paper. Així que mantenen Stevie.\nSami Lukus va rebre el xoc de la seva vida quan va ser acomiadada del programa de Channel 9.\nGetty / Canal 9\nDeu anys després, Sami va tenir una experiència similar mentre treballava a Barreja 106,5 .\nL’antiga presentadora de ràdio feia un any que treballava per a l’esmorzar, quan de sobte va ser substituïda per Kyle i Jackie O .\nSorprenentment, va revelar que ho havia sabut a través del diari de diumenge.\n'Sens dubte, hauria disminuït el cop si els caps m'haguessin respectat prou com per fer-me-ho saber abans que fos públic', va admetre.\n'Una forta dosi de sal es va fregar en aquella ferida, quan vaig saber-ne un missatge de text d'un amic d'un altre estat que en va llegir al diari'.


Viurem en un món cada cop més envellit\nViurem en un món cada cop més envellit, on la proporció de gent gran en comparació als joves seguirà augmentant. El percentatge de població de 0 a 24 anys decreixerà del 43% al 39%, mentre que la població major de 60 anys augmentarà del 12% al 16%.\nExisteixen fortes diferències pel què fa l’estructura poblacional entre països desenvolupats i països en vies de desenvolupament. En els països desenvolupats la piràmide poblacional s’està convertint en columna poblacional. El decreixement de la taxa de fertilitat generalitzada al món desenvolupat, així com l’allargament de l’esperança de vida, fan que la població en edat de treballar sigui cada cop relativament més petita.\nTot i que l’esperança de vida global va en augment i actualment és de 71,4 anys, es tracte d’una dada amb una alta variació entre països. Per exemple, l’esperança de vida a Sierra Leona és de 50,1 anys, mentre que a Japó la població viu de mitjana fins als 84 anys. Durant els propers anys, gràcies a l’augment de l’esperança de vida als països en vies de desenvolupament, aquestes diferències esdevindran més petites.


Rosalía a l’hotel de Barcelona on ha començat la promoció del disc Los Ángeles, publicat per la discogràfica Universal. MANOLO GARCÍA\nBarcelonaRosalía és Rosalía Vila, una dona de 23 anys nascuda a Sant Esteve Sesrovires que un dia va descobrir el cant de Camarón de la Isla en un parc i que deu anys després s’estrena discogràficament amb Los Ángeles (Universal, 2017). Entre aquelles tardes compartides de l’adolescència i un àlbum amb Raül Fernandez a la guitarra que justifica tots els elogis que han rebut els seus recitals, hi ha una història guiada per un propòsit. “Jo m’havia de dedicar a això. Sempre ho he tingut molt clar”, diu durant una entrevista en un hotel de Barcelona, la ciutat on viu i estudia l’últim curs d’interpretació de cant i flamenc, a l’Esmuc.


Els haikus de Jordi Sarsanedas | Teresa Costa-Gramunt\nEls haikus de Jordi Sarsanedas\nSens dubte, un viatge al Japó suposa un estímul formidable per a un poeta de l’afuada sensibilitat de Jordi Sarsanedas a l’hora d’acarar-se a la composició d’un haiku. Però també, sens dubte, Jordi Sarsanedas s’havia de sentir temptat d’escriure’n molt abans d’aquest viatge que va tenir lloc el maig de 1991, en una expedició de la Institució de les Lletres Catalanes, institució de la qual llavors era degà.\nLa poètica de Jordi Sarsanedas, d’expressió breu, i cada vegada escrita amb més intencionalitat translúcida, com escriu el professor Francesco Ardolino, estudiós de la seva obra, en un article publicat a Serra d’Or (juliol-agost 2015), per força un dia o altre l’havia de portar a escriure haikus. Ho va fer. Al seu darrer poemari publicat, Silencis, respostes, variacions (Proa, 2005), Sarsanedas va publicar una suit de deu haikus.\nAra sabem, però, que Jordi Sarsanedas tenia més haikus al calaix, i que tenia el propòsit de publicar-los. Una selecció d’aquests haikus inèdits ha estat editada fa uns pocs mesos amb el títol Color de pluja (extret d’un dels seus versos), a càrrec de Núria Picas (esposa del poeta), Eugènia Bigas (que amb Yayoi Kagoshima n’ha fet la traducció al japonès), Francesc Fanés (l’editor d’El Pont del Petroli) i Francesco Ardolino. Aquest volum que conté 19 haikus s’acompanya d’uns delicats dibuixos a tinta de Rosa Vives, que hi dialoguen perfectament.\nCatalunya té una llarga tradició de poetes que en un moment o altre han escrit haikus, aquesta forma breu i sintètica, pròpia de la poesia japonesa (tan sols tres versos, amb una mètrica de disset sil.labes 5-7-5), i que intenta atrapar, amb paraules, la realitat del moment. Aquesta és la tradició. Però com molt bé apunta Mercè Altimir al seu treball, La transmissió de l’haiku: d’escriptures i de passos de fronteres al volum L’haiku en llengua catalana (Obrador Edèndum, 2014), és difícil passar d’una cultura a una altra una forma de pensar, de veure el món, de transcriure’l, de transmetre’l.\nEn la forma no sembla difícil escriure un haiku, basta sotmetre’s a la mètrica. Però en esperit, sí. Sobretot per a nosaltres, gent de cultura occidental, tot i que en més d’un escrit parlant del tema dels haikus he afirmat, gosadament, que els catalans som els més ‘orientals’ de la península, i no només quant a geografia. Segurament és per aquesta subtilesa i perfil en la mirada –o, si es vol, transparència i contenció estilística enfront de llenguatges més historiats i barrocs- que Marià Manent es va sentir cridat a traduir poesia xinesa clàssica, o Carles Soldevila a traduir El llibre del te, del japonès Okakura Kazuko.\nAbans, però, a principis del segle XX, Josep M. Junoy i Joan Salvat-Papasseit havien escrit els seus particulars haikus, seguint el corrent francès, obrint així la porta a la tradició de l’haiku català, si es pot dir així, i que arriba fins als nostres dies amb tant de vigor. Hi ha un esplet de joves poetes que conreen l’haiku amb molta creativitat: Abraham Mohino o Iban L. Llop, per posar uns pocs exemples.\nNecessitaríem moltes pàgines per parlar de l’esperit de l’haiku japonès. Hi ha una bibliografia extensa sobre el tema, que s’amplia cada dos per tres, l’haiku suscita molt d’interès. Jo mateixa vaig traduir i prologar el treball de Vicente Haya, un reconegut especialista en aquesta forma de poesia japonesa: Herba roja de tardor. Cent estances de l’haiku japonès (Pagès editors, 2008).\nAquí, però, i en la mateixa línia que Haya, voldria apuntar les paraules del professor Enric Balaguer, que també ha estudiat i reflexionat a fons sobre l’esperit de l’haiku japonès, així com la seva influència en algunes poètiques catalanes. En el seu treball Ressonàncies de “L’estret camí de l’interior”, de Matsuo Basho, publicat també al volum L’haiku en llengua catalana, Balaguer escriu que aquest tipus de poema no pretén establir cap comunicació conceptual, ni cap missatge simbòlic. És exacte. I no s’espera del lector un gaudi “literari” ni erudit, sinó vital. És així.\nL’haiku no pretén altra cosa que retornar-nos al món real, a allò que passa ara i aquí, o a la relació, encapsulada en un instant epifànic, entre el que es veu i el no es veu, però que se sent, que es viu. És per aquesta raó que quan m’he referit als experiments dels primers conreadors d’haikus en terres catalanes he dit que ho feien a la seva particular manera. En el seu treball de referència, el seu autor, Jordi Mas López, ja el titula així: Josep Maria Junoy i Joan Salvat-Papasseit: dues aproximacions a l’haiku (Publicacions de l’Abadia de Montserrat, 2004).\nQue quedi clar: aproximacions a l’haiku, no haikus a la manera tradicional japonesa. I és que, poc o molt, en els haikus de Junoy i Salvat-Papasseit hi ha idees, i el que no s’accepta gens en l’haiku, tot i que hi ha excepcions: el jo de l’haijin, que així és com s’anomena l’escriptor d’haikus.\nJordi Sarsanedas | Foto de C. Barceló\nEls haikus ara publicats de Jordi Sarsanedas són perfectes en la forma i en la descripció precisa de l’instant present, que en el seu cas és el moment present del poema, tot i que en alguns hi ha alguna referència subtil al passat, o a un record fugisser que ara es presentitza en l’haiku. Un exemple:\na la teva mirada:\nla pau espero.\nHi ha transparència, hi ha contenció, i hi ha, en l’instant, el desig d’un jo que vol experimentar la pau. El jo, però, no hi queda difuminat, tot i que tan delicadament el poeta hi passa de puntetes.\nMàrius Torres, Salvador Espriu, Agustí Bartra, Josep Palau i Fabre, Rosa Leveroni, Joana Raspall, Miquel Martí i Pol, Carles Riba (que va escriure tankas, una altra forma breu de poesia japonesa). Són noms de grans poetes de la nostra literatura que han escrit haikus. Però tampoc en els seus poemes de mètrica japonesa no hi desapareix el jo ni hi deixen d’apuntar idees. Potser Felícia Fuster és la poeta que més s’hi ha acostat, a l’esperit japonès de l’haiku, si bé els seus haikus són molt experimentals quant a forma. Recordem que Felícia Fuster havia estat al Japó, i poc o molt va poder amarar-se d’aquells aires.\nÉs per aquesta raó que potser caldria començar a parlar d’haikus catalans (com es podria parlar d’haikus castellans o francesos, cal dir). Haikus que, tot i prendre com a motlle la mètrica japonesa que els caracteritza, i que en el seu interior s’hi traslladi amb més o menys intensitat la noció clau de l’aquí i ara, siguin haikus fills del nostre esperit occidental, el qual, per bé o per mal, no es desempallega del jo ni de l’expressió d’una idea, d’una abstracció o d’una referència simbòlica.\nSi estem fets d’aquesta manera, si l’escriptura del jo (ja des d’Agustí d’Hipona, Michel de Montaigne, Teresa d’Àvila, Emily Dickinson, etc.), forma part de la nostra tradició, no cal renunciar-hi, com de fet ja es fa, i escriure amb tota naturalitat haikus (o aproximacions a l’haiku, per dir-ho com el professor Jordi Mas López). Escriure haikus partint d’aquesta forma oriental com aquests de Jordi Sarsanedas, tan bells en la seva transparència de dicció, i tan subtils en la seva nuesa anímica, que en això sí que són ben japonesos. En un món globalitzat, i amb tants prèstecs viatjant d’una banda a l’altra del planeta, potser també la literatura, anostrant formes d’aquí i d’allà, ha d’anar per aquest camí, si és que no sempre s’ha fet així, com hem vist.\nhaiku Jordi Sarsanedas


Recollida de polseres per al Rock Fest 2019: Ajuntament de Santa Coloma de Gramenet\n02/07/2019 Sisena edició del Rock Fest\nRecollida de polseres per al Rock Fest 2019\n04/07/2019 Cultura D3\nEls inscrits podran aconseguir les polseres d'accés al Rock Fest el mateix dissabte, 6 de juliol\nEscenari del Rockfest 2019\nTotes aquelles persones inscrites a la llista per a la jornada de dissabte 6 de juliol del Rock Fest podran aconseguir les polseres que els permetran l’accés al festival el mateix dissabte 6, a l’espai habilitat a tal efecte al Parc de Can Zam (carpa al costat de taquilles) a partir de les 10.00 h.\nEs recomana dur a terme la gestió durant les primeres hores de lliurament per tal d'evitar després les aglomeracions.\nÉs obligatori portar el DNI, passaport o certificat d’empadronament per identificar-se i acreditar la residència a Santa Coloma, haver agafat torn mitjançant el sistema de cita prèvia de la web municipal i haver fet la inscripció a la llista i corresponent lliurament d'aliments al local del carrer Llorenç Serra, 49 o les entitats col·laboradores.\nNo es permetrà l’entrada d’aquelles persones no inscrites i que no puguin acreditar la seva residència a Santa Coloma mitjançant la presentació de la documentació esmentada. Les polseres s’entregaran i col·locaran únicament a les persones inscrites i no s’entregaran per a terceres persones.\nEls i les acompanyants de menors d’edat hauran de complimentar i entregar un full de responsabilitat, descarregable al següent enllaç: